32012D0250
L 124/39
SLUŽBENI LIST EUROPSKE UNIJE
PROVEDBENA ODLUKA KOMISIJE
od 8. svibnja 2012.
o izmjeni Odluke 2008/855/EZ vezano uz mjere kontrole zdravlja u pogledu klasične svinjske kuge u Njemačkoj
(priopćena pod brojem dokumenta C(2012) 2992)
(Tekst značajan za EGP)
(2012/250/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
budući da:
(1)
Odlukom Komisije 2008/855/EZ od 3. studenoga 2008. o mjerama kontrole zdravlja životinja vezano uz klasičnu svinjsku kugu u nekim državama članicama (3) utvrđene su određene mjere kontrole klasične svinjske kuge u državama članicama ili njihovim regijama na popisu u njezinom Prilogu. Na taj su popis uvrštena područja njemačkih saveznih pokrajina Rheinland-Pfalz i Nordrhein-Westfalen).
(2)
Njemačka je obavijestila Komisiju o nedavnim kretanjima vezano uz klasičnu svinjsku kugu kod divljih svinja u područjima saveznih pokrajina Rhineland-Pfalz i Nordrhein-Westfalen na popisu u Prilogu Odluci 2008/855/EZ.
(3)
Podaci pokazuju da je klasična svinjska kuga kod divljih svinja iskorijenjena u saveznim pokrajinama Rhineland-Pfalz i Nordrhein-Westfalen. Prema tome mjere predviđene u Odluci 2008/855/EZ više se ne bi trebale primjenjivati na te pokrajine te je stavku za Njemačku na popisu u dijelu I. njezinoga Priloga potrebno brisati.
(4)
Odluku 2008/855/EZ potrebno je zato izmijeniti.
(5)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinje,
DONIJELA JE OVU UREDBU:
Članak 1.
U Prilogu Odluci 2008/855/EZ briše se točka 1. dijela I.
Članak 2.
Ova je Odluka upućena državama članicama.
Sastavljeno u Bruxellesu 8. svibnja 2012.